Vsebina

# Določanje obrob za odstavke

## Nastavljanje vnaprej določenega sloga obrobe

1. Postavite kazalko v odstavek, za katerega želite določiti obrobo.

2. Izberite Oblika – Odstavek – Obrobe.

3. V območju Privzeto izberite enega izmed privzetih slogov obrob.

4. V območju Črta izberite slog črte, širino in barvo za izbrani slog obrobe. Te spremembe se nanašajo na vse črte obrob, ki so vključene v izbrani slog obrobe.

5. V področju Odmik vsebine izberite razdaljo med obrobami in vsebino odstavka. Spremenite lahko samo razdaljo do robov, ki imajo določeno obrobo.

6. Kliknite V redu za uveljavitev sprememb.

## Nastavljanje sloga obrobe po meri

1. Izberite Oblika – Odstavek – Obrobe.

2. V območju Uporabniško določeno izberite rob ali robove, ki jih želite videti v skupni postavitvi. Kliknite rob v predogledu, da vključite ali izključite ta rob.

3. V območju Črta izberite slog črte, širino in barvo za izbrani slog obrobe. Te spremembe se nanašajo na vse črte obrob, ki so vključene v izbrani slog obrobe.

4. Ponovite zadnja koraka za vsak rob obrobe.

5. V področju Odmik vsebine izberite razdaljo med obrobami in vsebino odstavka. Spremenite lahko samo razdaljo do robov, ki imajo določeno obrobo.

6. Kliknite V redu za uveljavitev sprememb.

Podobne teme

Določanje obrob za strani

Določanje obrob za znake

Določanje obrob za predmete

Določanje obrob za tabele in celice v tabelah

Podprite nas!