Vsebina

# Čarovnik za dnevni red

Zažene čarovnika, ki pomaga ustvariti predlogo za dnevni red. Dnevni red lahko uporabljate za določitev tem za razpravo na sestankih in konferencah.

Za dostop do tega ukaza ...

Izberite Datoteka – Čarovniki – Dnevni red.

LibreOffice vključuje predloge za dnevni red, ki jih lahko s pomočjo čarovnika priredite svojim potrebam. Čarovnik nudi številne možnosti oblikovanja in postavitve novih predlog za dokumente. S predogledom sproti opazujete, kakšen bo videz dnevnega reda.

Med delom s čarovnikom lahko kadar koli svoje vnose in izbire spremenite. Preskočite lahko tudi celo stran ali pa kar vse strani čarovnika; v tem primeru bodo obveljale trenutne (ali pa privzete) nastavitve.

## Čarovnik za dnevni red – Oblikovanje strani

Določa oblikovanje strani za dnevni red.

## Čarovnik za dnevni red – Splošni podatki

Določa datum, čas, naslov in kraj sestanka.

## Čarovnik za dnevni red – Vključeni naslovi

Določa naslove, ki jih želite vključiti v dnevni red.

## Čarovnik za dnevni red – Imena

Določa imena, ki naj bodo natisnjena na dnevnem redu.

## Čarovnik za dnevni red – Točke dnevnega reda

Določa točke dnevnega reda, ki naj bodo natisnjene na predlogi dnevnega reda.

## Čarovnik za dnevni red – Ime in lokacija

Izberite naslov in mesto za predlogo dnevnega reda.

## Nazaj

Vrne se na izbire s prejšnje strani. Trenutne nastavitve ostanejo veljavne. Ta gumb le na prvi strani ni aktiven.

## Naprej

Čarovnik shrani trenutne nastavitve in nadaljuje z naslednjo stranjo. Ko enkrat pridete do zadnje strani, ta gumb ni več aktiven.

## Dokončaj

Čarovnik na osnovi vaših izbir sestavi novo predlogo za dokument, ki jo shrani na disk. Na delovni površini se pokaže nov dokument na osnovi obstoječe predloge, imenovan »Neimenovano X« (X pri tem pomeni samodejno zaporedno oštevilčenje).

### Prekliči

S klikom na Prekliči se zapre pogovorno okno brez shranitve sprememb.

LibreOffice shrani trenutne nastavitve v čarovniku v skladu z izbrano predlogo. Te nastavitve bodo služile kot privzete nastavitve naslednjič, ko boste uporabili čarovnika.

Podprite nas!