Vsebina

# Stran

Uporabite zloženi zavihek Stran v stranski vrstici, da določite atribute trenutnega sloga strani.

Za dostop do tega ukaza ...

#### Na tipkovnici:

=Izmenjalka+F5

#### Iz stranske vrstice:

Stran

Kliknite naslov podokna (npr. »Oblika«), da razširite ali strnete podokno.

S klikom ikone (☰) zraven naslova podokna odprete pogovorno okno Slog strani.

Zloženi zavihek Stran ponuja hiter dostop do osnovnih možnosti trenutnega sloga strani. Za dostop do naprednejših nastavitev sloga strani uporabite pogovorno okno Slog strani.

## Oblika

### Velikost

Izberite prednastavljeno velikost papirja ali z vnosom mer v polji Višina in Širina ustvarite obliko po meri.

Oblike prosojnic »Projekcija na zaslonu (4:3)«, »Projekcija na zaslonu (16;9)« in »Projekcija na zaslonu (16:10)« se uporabljajo za medopravilnost s programom Microsoft PowerPoint.

### Širina

Prikaže se širina za izbrano obliko papirja. Če želite določiti obliko po meri, tukaj vnesite širino.

### Višina

Prikaže se višina za izbrano obliko papirja. Če želite določiti obliko po meri, tukaj vnesite višino.

### Usmerjenost

Izberite usmerjenost papirja za prikaz in tiskanje.

##### Pokončno

Trenutni dokument se prikaže in natisne na pokončno usmerjenem papirju.

##### Ležeče

Trenutni dokument se prikaže in natisne na ležeče usmerjenem papirju.

### Robovi

Določite, koliko prostora želite pustiti med robovi strani ter besedilom dokumenta.

## Slogi

### Številke prosojnic strani

Izberite obliko oštevilčevanja prosojnic, ki jo želite uporabiti za trenutni slog prosojnice.

Izberite obliko oštevilčevanja, ki jo želite uporabiti za trenutni slog strani.

### Ozadje

Izberite slog za ozadje trenutnega sloga strani.

#### Brez

Brez ozadja.

#### Barva

Uporabite kapalko za izbor enolične barve ozadja.

#### Preliv

Zapolni ozadje strani s prelivom.

Uveljavi privzet dvobarvni navpični preliv. Odprite zavihek Področje v pogovornem oknu Slogi strani, da uveljavite druge sloge preliva.

#### Šrafiranje

Zapolni ozadje strani s šrafiranim vzorcem.

#### Bitna slika

Izberite sliko, ki jo želite uporabiti za ozadje.

#### Vzorec

Zapolni stran z enostavnim, dvobarvnim vzorcem.

### Postavitev

Določite, ali naj se trenutni slog strani pokaže na lihih, sodih ali tako lihih kot sodih straneh.

### Stolpci

Določi število stolpcev in postavitev stolpcev za slog strani, okvir ali odsek.

## Glava

Trenutnemu slogu strani doda glavo. Glava je prostor na zgornjem robu strani, kamor lahko dodate besedilo ali slike.

Potrdite polje zraven spustnega seznama Robovi, da omogočite glave v trenutnem slogu strani.

### Robovi

Izbere prednastavitev robov za glavo.

### Razmik

Vnesite presledek, ki naj ostane med spodnjim robom glave in zgornjim robom besedila dokumenta.

### Ista vsebina

Izberite, katere strani a trenutnim slogom strani v dokumentu ali odseku prikazujejo enako vsebino glave.

#### Vse strani

Pokaže isto vsebino glave na vsaki strani dokumenta ali odseka.

#### Prva stran

Pokaže vsebino glave samo na prvi strani dokumenta ali odseka.

#### Leve in desne strani

Sode in lihe strani imajo enako vsebino. Če želite dodeliti lihim in sodim stranem različno glavo, izključite to možnost, nato kliknite Uredi.

#### Prva, leve in desne strani

Prva in sode/lihe strani imajo enako vsebino.

## Noga

Trenutnemu slogu strani doda nogo. Noga je prostor na spodnjem robu strani, kamor lahko dodate besedilo ali slike.

Potrdite polje zraven spustnega seznama Robovi, da omogočite noge.

### Robovi

Izberite prednastavitev robov za nogo.

### Razmik

Vnesite presledek, ki naj ostane med spodnjim robom besedila dokumenta in zgornjim robom noge.

### Ista vsebina

Izberite, katere strani dokumenta ali razdelka prikazujejo enako vsebino noge.

#### Vse strani

Pokaži isto vsebino noge na vsaki strani dokumenta ali odseka.

#### Prva stran

Pokaže vsebino noge samo na prvi strani dokumenta ali odseka.

#### Leve in desne strani

Sode in lihe strani imajo enako vsebino. Če želite dodeliti lihim in sodim stranem različno nogo, izključite to možnost, nato kliknite Uredi.

#### Prva, leve in desne strani

Prva in sode/lihe strani imajo enako vsebino.

Podobne teme

Stranska vrstica

Lastnosti prosojnice Lastnosti strani

Slog strani

Podprite nas!