Vsebina

# Potek besedila

Določite možnosti deljenja besed in označb strani.

Za dostop do tega ukaza ...

Izberite Oblika – Odstavek, nato zavihek Potek besedila.

Izberite Pogled – Slogi, odprite kontekstni meni in izberite Nov oz. Uredi slog – zavihek Potek besedila.

Izberite Uredi – Najdi in zamenjaj – Oblika, nato zavihek Potek besedila.

## Deljenje besed

Določite možnosti deljenja besed za dokumente z besedilom.

### Samodejno

Samodejno vstavi vezaje, kjer so v odstavku potrebni.

### Znakov na koncu vrstice

Vnesite najmanjše število znakov, ki jih pustite pred koncem vrstice, preden se vstavi vezaj.

### Znakov na začetku vrstice

Vnesite najmanjše število znakov, ki se morajo pojaviti na začetku vrstice za vezajem.

### Znakov zloženke na koncu vrstice

Nastavite tri (ali več) znakov za izboljšanje deljenja besed v danščini, nizozemščini, nemščini, madžarščini, norveščini in švedščini tako, da se raje uporablja deljenje med sestavnimi besedami zloženke namesto prelamljanja druge (tretje itn.) sestavne besede takoj za njenima prvima znakoma.

### Največje število zaporednih deljenih vrstic

Vnesite največje število zaporednih vrstic, ki so lahko vezane z vezajem.

### Najmanjše število znakov v besedi

Vnesite najmanjše število znakov v besedi, da jo je še možno deliti.

### Pas deljenja

Da bi omejili deljenje besed, vnesite dolžino pasu deljenja. Namesto možnega deljenja besed se vrstica deli med besedami, če preostali vodoravni prostor ne presega pasu deljenja. Pas deljenja povzroči povečanje prostora med besedami v enakomerno poravnanem besedilu ter večjo razdaljo do robov odstavkov v besedilu, ki ni enakomerno poravnano.

### Deli besede, zapisane z VELIKIMI ČRKAMI

Vstavi vezaje v besede, ki so zapisane izključno z velikimi črkami, kot so npr. kratice.

### Deli zadnjo besedo

Vstavi vezaje v zadnje besede odstavkov. Ta funkcija lahko prepreči tvorbo skoraj praznih vrstic, ki vsebujejo le del ene besede.

## Deljenje besed prek

Nadzorujte deljenje besed v zadnji vrstici stolpca, strani ali razgrnjene strani ter zadnje cele vrstice odstavka skladno z določenimi tipografskimi pravili, ki lahko izboljšajo berljivost besedila.

### Zadnja cela vrstica odstavka

Prekličite potrditev tega polja, da preprečite deljenje besed v zadnji celi vrstici odstavka. Deljeni del besede se pomakne v naslednjo vrstico, če je zanjo dovolj prostora. Posledično se zadnja vrstica odstavka podaljša, s čimer se zmanjša presledek med odstavki.

### Stolpec

Če to polje ni izbrano, besede ne bodo deljene prek stolpca, povezanega okvira ali strani. Prelomljeni del vrstice se pomakne v naslednji stolpec, okvir ali stran.

### Stran

Če to polje ni izbrano, besede ne bodo deljene prek strani. Z deljenjem besede se prelomljeni del vrstice pomakne na naslednjo stran.

### Razgrnjena stran

Če to polje ni izbrano, besede ne bodo deljene prek razgrnjene strani (razgrnjena stran sta soležni strani, ki sta pri branju hkrati vidni). Z deljenjem besede se prelomljeni del vrstice pomakne na naslednjo razgrnjeno stran.

### Pas zaključka odstavka

Določite pas deljenja besed za zadnjo polno vrstico odstavkov, tako da vnesete njegovo dolžino. Če ima vrednost 0, bo pas deljenja besed uveljavljen kot pas zaključka odstavka.

### Pas zaključka stolpca

Določite pas deljenja besed za zadnjo vrstico stolpcev, tako da vnesete njegovo dolžino. Pas zaključka stolpca izboljša berljivost čez stolpec ali povezani besedilni okvir. Če ima vrednost 0, bo pas zaključka odstavka uveljavljen kot pas zaključka stolpca.

### Pas zaključka strani

Določite pas deljenja besed za zadnjo vrstico strani, tako da vnesete njegovo dolžino. Pas zaključka strani izboljša berljivost čez strani. Če ima vrednost 0, bo pas zaključka stolpca uveljavljen kot pas zaključka strani.

### Pas zaključka razgrnjene strani

Določite pas deljenja besed za zadnjo vrstico razgrnjene strani, tako da vnesete njegovo dolžino. Pas zaključka razgrnjene strani izboljša berljivost pri obračanju strani. Če izberete vrednost, ki je štirikratnik velikosti pisave, s tem preprečite deljenje besed dolžine do sedem ali osem črk. Prav tako se izognete prelamljanju daljših besed pred njihovo četrto ali peto črko. Če ima vrednost 0, bo pas zaključka strani uveljavljen kot pas zaključka razgrnjene strani.

### Premakni vrstico

Izberite to potrditveno polje, da premaknete celotno deljeno vrstico v naslednji stolpec, stran ali razgrnjeno stran namesto premikanja samo njene zadnje deljene besede. Samo zadnjo vrstica se premakne, kadar so deljene zaporedne vrstice, t.j. ta nastavitev ne jamči, da deljenje ne bo onemogočeno na koncu stolpcev ali strani.

## Prelomi

Določite možnosti prelomastrani ali stolpca.

### Vstavi

Izberite to potrditveno polje in nato izberite vrsto preloma, ki ga želite uporabiti.

### Vrsta

Izberite vrsto preloma, ki ga želite vstaviti.

### Položaj

Izberite, kje želite vstaviti prelom.

### S slogom strani

Izberite to potrditveno polje in nato izberite slog strani, ki ga želite uporabiti za prvo stran po prelomu.

### Slog strani

Izberite slog oblikovanja, ki ga boste uporabili za prvo stran po prelomu.

### Številka strani

Vnesite številko strani, za katero želite, da se prikaže na prvi strani po prelomu. Če želite uporabiti trenutno oštevilčevanje strani, pustite polje nepotrjeno.

## Možnosti

Določite možnosti poteka besedila za odstavke, ki se pojavijo pred in za prelomom strani.

### Ne razdeli odstavka

Ko je prelom vstavljen, se celoten odstavek ali stolpec premakne na naslednjo stran.

### Obdrži z naslednjim odstavkom

Trenutni in naslednji odstavek obdrži skupaj, ko se vstavi prelom oz. prelom stolpca.

### Ne deli na začetku odstavka

Določi najmanjše število vrstic v odstavku pred prelomom strani. Izberite to potrditveno polje in nato vnesite številko v polje Vrstice. Če je število vrstic na koncu strani manjše, kot pa je določeno v polju Vrstice, se odstavek premakne na naslednjo stran.

### Ne deli na koncu odstavka

Določi najmanjše število vrstic v odstavku na prvi strani po prelomu. Izberite to potrditveno polje in nato vnesite številko v polje Vrstice. Če je število vrstic na vrhu strani manjše, kot pa je določeno v polju Vrstice, se mesto preloma prilagodi.

### Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.

### Uporabi

Uporabi spremenjene ali izbrane vrednosti brez zapiranja pogovornega okna.

Podprite nas!