Vsebina
meje;vsot/integralov

# Delo z mejami

### Kako določim meje (limite) formule vsote ali integrala?

Recimo, da želite vstaviti formulo vsote »vsota s^k od k = 0 do n« na položaj kazalke v dokumentu z besedilom Writer.

1. Izberite Vstavi – Predmet OLE – Predmet formule.

   V modulu Math vidite okno Vnos in podokno Elementi na levi.

2. S seznama v zgornjem delu podokna Elementi izberite vnos Operatorji.

3. V spodnjem delu podokna Elementi kliknite ikono Vsota.

4. Če želite omogočiti spodnje in zgornje meje (limite), dodatno kliknite ikono Zgornja in spodnja meja.

5. V oknu Vnos je izbrana prva ograda ali označevalnik, začnete lahko z vnosom spodnje meje:

   k = 0

6. Pritisnite F4 za napredovanje do naslednjega označevalnika in vnesite zgornjo mejo:

   n

7. Pritisnite F4 za napredovanje do naslednjega označevalnika, nato vnesite seštevanca (sumanda):

   s^k

8. S tem je formula popolna. Urejevalnik formul zapustite tako, da kliknite v besedilo zunaj formule.

Na enak način lahko vnesete formulo integrala z mejami. Ko kliknete ikono podokna Elementi, je vstavljen dodeljen besedilni ukaz v vhodno okno. Če poznate besedilne ukaze, lahko ukaze neposredno vnesete v okno Vnos.

1. Izberite Vstavi – Predmet OLE – Predmet formule.

2. Kliknite v okno Vnos in vnesite naslednjo vrstico:

   int from{a} to{b} f(x)`dx

   Med f(x) in dx obstaja majhen razmik, ki ga lahko prav tako vnesete z uporabo podokna Elementi: izberite vnos Oblike s seznama na vrhu, nato ikono Majhen razmik.

Če vam pisava črk f in x ni všeč, izberite Oblika – Pisave in izberite druge pisave. Kliknite gumb Privzeto, če želite nove pisave odslej uporabljati kot privzete.

Če potrebujete formulo v višini vrstice besedila, se zavedajte, da meje povečajo višino vrstice. Izberete lahko Oblika – Besedilni način, ki postavi limite poleg simbola za vsoto ali integral, s čimer zmanjšate višino vrstice.

Podobne teme

Primer omejenih integralov in vsot

Podprite nas!